**Одобрени са годишните технически и финансов отчети на Аграрен университет - Пловдив за изпълнението на Проект** „**Изграждане на Учебен център за практическо обучение на студентите от професионални направления Растениевъдство и Растителна защита в Аграрен университет – Пловдив”**

Одобрени са годишните технически и финансов отчет на Аграрен университет – Пловдив за изпълнението на Проект „Изграждане на Учебен център за практическо обучение на студентите от професионални направления Растениевъдство и Растителна защита в Аграрен университет – Пловдив”, финансиран от Оперативна програма „Региони в растеж” 2014 – 2020 г. Изцяло са одобрени отчетите, включително и финансовите параметри към тях, за изпълнение на поетите от Университета ангажименти по Договор за предоставяне на безвъзмездна финансова помощ № BG16RFOP001-3.003-0007-C01. В писмо от Управляващия орган на ОПРР се посочва, че извършените дейности и разходи са одобрени.

Дейностите са осъществявани при спазване на принципите за икономичност, контрол над финансите и използването на възможно най-целесъобразните методи, даващи висока ефективност на търсените резултати.

Към момента имаме изграден и в процес на оборудване и обзавеждане Учебен център за практическо обучение на студентите от професионални направления Растениевъдство и Растителна защита в АУ – Пловдив. Сградата е разположена в непосредствена близост до опитното поле и е решена е като композиция от три прости обема - два основни огледални и един по-малък, с обща застроена площ 1 238 кв. м. Съоръжението отговаря на клас на енергопотребление „В” и функционална пожарна опасност Ф5.1. Пространството около него е благоустроено чрез организиране на алейна мрежа, паркинг, кътове за сядане, озеленяване, осветление и др. Осигурен е достъп до сградата за хора с увреждания.

В ход са действията по доставка, обзавеждане и оборудване на специализираните кабинети за практическо обучение, хранилищата, подготвителните помещения, кабинетите на преподавателите, административните и сервизните помещения, лекционните зали, интерактивните зали за учебни презентации и семинари, за предприемачество и иновации в растениевъдството и агробизнеса, и за приложение на информационните технологии в растителната защита.

Изпълнени са дейностите по оказване на строителен надзор и авторски надзор. Предстои организиране и провеждане на официална церемония за откриване на изградения Учебен център за практическо обучение на студентите от професионални направления Растениевъдство и Растителна защита в Аграрен университет – Пловдив.

Проект „Изграждане на Учебен център за практическо обучение на студентите от професионални направления Растениевъдство и Растителна защита в Аграрен университет – Пловдив” се финансира от Европейският фонд за регионално развитие чрез Оперативна програма „Региони в растеж“ 2014 – 2020 г. и е на обща стойност 3 499 928.11 лева.